ایسپانیادا دوننکو ارکن پارلامنت سئچیم‌لری صاندیق باشی آنکت نتیجه‌لرینه گؤره، سوسیالیست ایشچی پارتیسی (PSOE) قازانسا دا تک باشینا اقتدارا گله‌جک اکثریتی الده ائتمه‌دی.
اؤلکه‌ده سون 4 ایلده 3-جی دفعه کئچیریلن پارلامنت سئچیم‌لرین نتیجه‌لرینده نه سول، نه ده ساغ بلوک گله‌جک 4 ایلده اؤلکه‌نی ایداره ائده‌جک اکثریتی یاخالایامازکن، بو نتیجه "موجود سیاسی بلیرسیزلیگین داوامی" اولا‌راق گؤرولدو.
ایسپانیا ایچ ایشلر ناظیرلیگی طرفین‌دن، آچیلان صاندیق‌لارین یوزده 97سینه گؤره وئریلن رسمی نتیجه‌لرده 350 یئرلیک مجلیسده سوسیالیست ایشچی پارتیسی 122 میللت وکیلینه صاحب اولا‌راق، 11 ایل آرا‌دان سونرا اؤلکه‌ده بیر سیاسی پارتی اولدو. موجود وضعیتده آزلیق حکومتی حاکمیتده اولان سوسیالیست ایشچی پارتیسی، 2016-جی ایلده 85 اولان میللت وکیلی ساییسینی یوزده 45دن چوخ آرتیریب.
مجلیس‌دکی دیگر پایلاشیم بو شکیلده یاراندی:
ساغ فیکیرلی خالق پارتیسی 66، لیبرال ساغدان وطنداش‌لار 58، آشیری سول گؤروش‌لو پودموس 42، آشیری سول گؤروش‌لو ووکس 24، کاتالونیا جمهوریتچی سولو 15، کاتالونیا اوچون بیرلیک 7، باسک میللتچی پارتیسی 6 و اؤلکه‌دکی دیگر موختار ایداره‌لرده فعالیت گؤسترن کیچیک سیاسی پارتیلردن
Eh Bildu 4 Navarra (NA) 2، کاناریا کوالیسیونو 2، کومپرومیس 1، کانتابریا بؤلگه‌جی پارتی 1".
باش ناظیر و سوسیالیست ایشچی پارتیسی لیدری پدرو سانچزین اؤلکه‌نی ایداره ائتمه‌یه داوام ائتمه‌سی اوچون سول بلوک باشقا بؤلوچو فیکیرلری اولان باسک و یا کاتالونیاداکی سیاسی پارتیلری ده تأثیر ائتمه‌لی‌دیر. کیچیک ده اولسا دیگر بیر احتیمال ایسه سوسیالیست ایشچی پارتیسی- لیبرال ساغدان وطنداش‌لار کوالیسیون اولا‌راق گؤستریلیر.
